cyanic-selkie/wikianc huggingface dataset:
Saddam Hussein
Sanksjoner
Etter invasjonen av Kuwait hadde FNs sikkerhetsråd innført strenge sanksjoner, som innebar nærmest total stopp i handel og samkvem mellom Irak og andre land. Etter krigen ble disse sanksjonene forlenget med tilføyelser om at landet skulle slippe inn våpenkontrollører som skulle kontrollere at produksjon av masseødeleggelsesvåpen ble stoppet og at ferdige våpen ble destruert. Saddam regnet med at han skulle klare å sette de forskjellige blokkene i sikkerhetsrådet opp mot hverandre og lure kontrollørene. Det første klarte han, men FN hadde plassert svensken Rolf Ekeus i rollen som sjef for kontrollørene som klarte å finne og destruere så å si alt Irak hadde av masseødeleggelsesvåpen innen de måtte forlate landet i 1998. Ekeus sluttet i 1997 og under den nye sjefen Richard Butler ble kontrollørene et redskap for den amerikanske etterretningen, blant annet ble all telefontrafikk innenfor Saddams private kommunikasjonssystem avlyttet og sendt videre til CIA.
Det Saddam klarte var å sette  sikkerhetsrådets medlemmer opp mot hverandre. I løpet av Gulfkrigen skiftet USAs syn på Saddam Hussein. Han hadde vært ansett som en litt tvilsom alliert, nå ble det   amerikansk politikk å skifte ut regimet i Bagdad.
Andre land som Frankrike, Tyskland og Russland hadde økonomisk interesse i at regimet fortsatte, og Saddam forsterket interessene ved å inngå intensjonsavtaler for en stor del av oljeproduksjonen. Irak skiftet også oljevaluta fra dollar til euro i 2000.
I løpet av sanksjonsperioden døde ca. 1.5 millioner irakere, fortrinnsvis kvinner og barn, ifølge FNs egen rapport av mangel på mat og medisiner, mens Saddam og hans nærmeste fortsatte sitt luksusliv.
Situasjonen ble litt bedre i 1996 da Olje for mat-programmet startet. Det viste seg senere at programmet var heftet med mye korrupsjon; flere milliarder havnet på Saddam-klanens utenlandske kontoer, og tjenestemenn i FN var også innblandet.
Det er usikkert om Irak noen gang hadde mulighet for å komme seg ut av sanksjonene med Saddam Husseins regime i behold, kanskje hvis de hadde samarbeidet med kontrollørene i starten. USA gjorde forskjellige forsøk på å fjerne Saddam gjennom blant annet attentat, luftangrep og støtte til eksilirakere, men vek tilbake for å gå til direkte angrep. Situasjonen endret seg etter terrorangrepet 11. september 2001 da styrket nykonservative krefter innen Bush-regjeringen sin posisjon og fikk presidenten med på å invadere Irak. Invasjonen var blant annet begrunnet med at landet hadde masseødeleggelsesvåpen og kontakt med islamittiske-terrororganisasjoner. I ettertid viste det seg at de bevisene USA presenterte for FN var uten hold. Etter et omfattende diplomatisk spill endte det med at en USA i spissen av en koalisjon av 49 land kalt the coalition of the willing angrep Irak uten mandat fra FN.
Saddams fall
Invasjonen av Irak startet 20. mars 2003, og ble erklært over 1. mai samme år. Koalisjonen møtte forholdsvis sterk, men overkommelig motstand til å begynne med. Man visste at mesteparten av styrkene befant seg i og omkring Bagdad, og fryktet en blodig krig inne i byen. Men da invasjonsstyrkene nærmet seg hovedstaden, brøt motstanden sammen og koalisjonsstyrkene kunne innta byen nesten uhindret. Regimet gikk da i oppløsning, med informasjonsminister Muhammed Said al-Sahaf som siste mann på post.
Etter at amerikanerne hadde erobret Bagdad, var det lenge usikkert om Saddam stadig levde. Indikasjonene på at han var på rømmen ble imidlertid stadig flere. Den første tiden i dekning fortsatte Saddam Hussein å oppholde seg i Bagdad. Jakten ble trappet opp, og det ble for risikabelt for Saddam å bli værende i hovedstaden. Fra tid til annen lot Saddam høre fra seg gjennom lydopptak der han oppfordret til motstand mot amerikanerne. Han byttet stadig oppholdssted, ofte flere ganger om dagen, og enkelte ganger flyktet han bare noen timer før amerikanerne aksjonerte. Til slutt ble han funnet og tatt til fange av amerikanske styrker nær Tikrit den 13. desember 2003 klokka 20:30 lokal tid etter å ha blitt tystet på av en betrodd kokk som lot seg lokke av USAs belønning. Sammen med Saddam fant også de amerikanske soldatene 750 000 dollar som sønnen Qusay hadde tatt ut av den irakiske sentralbanken bare få timer før amerikanerne inntok Bagdad.
Nyheten om at diktatoren var fanget utløste jubeldemonstrasjoner i mange irakiske byer og i irakiske eksilmiljøer over hele verden. Samtidig kom det til støttedemonstrasjoner for Hussein i enkelte sunniarabiske områder.
Rettssak, dom og henrettelse
Saddam ble bragt til et solid bevoktet fengsel i Bagdad. Det amerikanske militæret stod for bevoktningen, selv om han i juridisk forstand ble utlevert til det nye irakiske regimet. Rettssaken mot ham som startet 19. oktober 2005 tok utgangspunkt i en massakre på 148 innbyggere i den sjiittiske byen Dujail. Overlevende landsbyboere fortalte om tortur de selv og familiemedlemmer var blitt utsatt for, og Saddam Husseins ansvar for overgrepene ble dokumentert. Imidlertid foregikk prosessen under svært vanskelige betingelser. Flere av Husseins forsvarsadvokater ble drept ved attentater, og den irakiske regjeringen grep direkte inn i rettsforhandlingene. Hoveddommeren, som ledet forhandlingene, ble byttet ut to ganger etter politisk press. Forsvaret er på sin side blitt kritisert for å ha utnyttet rettssaken som en politisk talerstol.
En separat prosess mot Hussein for massakrer på mer enn 180 000 kurdere og turkmener under den såkalte anfal-kampanjen i 1988 var ikke fullført da Saddam ble henrettet. Også i denne prosessen sto en lang rekke vitner fram med skildringer av mord, tortur og andre overgrep. Saddams ansvar ble godt dokumentert; hans skriftlige ordre til bruk av giftgass i angrepet på Halabja, og ved flere andre anledninger, ble lagt fram for retten. Mange kurdere mente det var feil å henrette Hussein før anfal-rettssaken var fullført. Det gjensto også en lang rekke andre anklager mot Hussein som ikke ble rettslig prøvd.
Saddam Hussein ble dømt til døden ved hengning for Dujail-overgrepene den 5. november 2006. Dødsdommen mot Saddam ble automatisk anket til en høyere rettsinstans, men 26. desember samme år bekreftet en ankedomstol i Bagdad at dommen skulle fullbyrdes innen 30 dager, og han ble henrettet 30. desember. USA ville angivelig ha henrettelsen utsatt, men de irakiske myndighetene tok ikke dette ønsket til følge.
Henrettelsen ble bevitnet av lege, advokat og offentlige tjenestemenn. Hengningen ble også filmet for å bevise at den hadde blitt forskriftsmessig gjennomført, men uoffisielle opptak gjort med mobiltelefon viser at de tilstedeværende hånet Saddam og ropte slagord til støtte for sjialederen Moqtada al-Sadr.
Henrettelsen ble fordømt av menneskerettsorganisasjoner som Human Rights Watch og Amnesty International, som pekte på manglene ved rettsprosessen. Ifølge Human Rights Watch fulgte henrettelsen en urettferdig rettssak og markerte et signifikant steg bort fra rettsstatlige prinsipper i Irak.
Også flere av hans halvbrødre ble dømt til døden, blant andre Barzan Ibrahim al-Tikriti
Han har vært forhatt av mange islamister, fordi det nasjonalistiske og sekulære Ba'ath-styret reduserte islams sosiale innflytelse, og styrket kvinners rettigheter. Etter den amerikanske invasjonen har imidlertid medlemmer av Baathpartiet vært aktiv i væpnet motstand mot den demokratisk  valgte regjeringa sammen med sunniekstremister som al-Qaida. Sunni- og sjia-militser, baathister og islamister fører dessuten krig mot koalisjonstykene, den irakiske regjeringen, og mot hverandre.
Personlighet
En vurdering i ettertid tyder på at han hadde flere personlighetsavvik: Sadistisk, paranoid, antisosial og narsissistisk. Hussein viste også tendenser til schizofren tenkning. En sammenligning med tilsvarende vurdering for Adolf Hitler viste mange likhetstrekk bortsett fra at Hussein ble vurdert som mer sadistisk. Kim Jong-ils personlighetsprofil korrelerer høyt med disse to.
Kantonesisk opera
Kantonesisk opera (kinesisk: 廣東大戲), eller Yue-opera (粤剧, pinyin: Yuèjù, kantonesisk: Yuut Ket, Yale: yut6 kek6, peng’im: uak8 giat8), er en av de mange former for kinesisk opera.
Den kalles også Shengong-opera 神功戲 eller Stor-opera 大戲.
Kantonesisk opera blir først og fremst oppført i Guangzhou, Guangxi, Macao og Hongkong, men også blant oversjøisk-kinesere i Singapore, Malaysia, Thailand, Frankrike, Storbritannia, Nederland, og Tyskland.
Historie
De historiske røtter for den kantonesiske opera er gjenstand for drøfting. Men det er generell enighet om at den er en import fra lenger nord i Kina. Langsomt bredte kinesisk opera sørover, og sent på 1200-tallet, mot tampen av Song-dynastiets tid, var den blitt kjent i Guangdong. På 1100-tallet kjenner man at det i de offentlige teatrene i Hangzhou ble oppført fantes en teaterform som ble kalt «sørlig stil»/«sørlig drama» (kinesisk: 南戲 (kantonesisk: Naam4 hei3, Mandarin: Nánxì) ) eller Narm hei. Hangzhou var den gang hovedstad for Song-Kina. Da mongolenes hærer invaderte, flyktet keiser Gong, kalt Zhào Xiǎn (趙顯), med hundretusener av Song-lojale kinesere inn i Guangdong-provinsen i 1276. Blant disse nykomlingene bar det også noen Narm hei-kunstnere fra nord. Med narm hei ble grunnlaget lagt for de første former for kantonesisk opera.
Mange av de operastykker innen genren som er populære enn i dag, som Den rosa hårnålen og Foryngelsen av den røde plommeblomst stammer fra Yuan-dynastiets tid.
Helt til inn i 1900-tallet ble alle kvinneroller fremført av menn.
Det spilles på kantonesisk‎ (og gjerne på Guangzhou-dialekten).
Muhammad Yunus
Muhammad Yunus (bengali: মুহাম্মদ ইউনুস Muhammod Iunus, født 28. juni 1940 i Chittagong i India, nå del av Bangladesh) er en bangladeshisk bankmann og økonom samt utvikler og grunnlegger av mikrokredittkonseptet som vil si å gi små lån til gründere som er for fattige til å kunne få tradisjonelle lån. Yunus er også grunnleggeren av Grameen Bank. Han ble tildelt Nobels fredspris i 2006 sammen med Grameen Bank for arbeidet med å skape økonomisk og sosial utvikling nedenfra. Banken har ikke vært uten kritikk, og Yunus har blitt kritisert for å ha tatt ut stort eget utbytte av inntektene banken fikk med sin virksomhet. I mars 2011 krevde Høyesterett i Bangladesh at Yunus skulle trekke seg fra stillingen etter at han angivelig var blitt for gammel til å lede banken.
Utdanning og tidlig karriere
Muhammad Yunus ble født i Chittagong, studerte ved Chittagong Collegiate School og Chittagong College. Han fullførte sin bachelor og mastergrad i arts ved universitetet i Dhaka. Han fikk sin doktorgrad (Ph.D.) innen økonomi ved Vanderbilt-universitetet i Nashville (USA) i 1969 med støtte fra et Fulbright-stipendiat. Senere startet han som økonomiprofessor ved universitetet i Chittagong. Yunus begynte sin kamp mot fattigdom under hungersnøden i 1974 i Bangladesh. Han oppdaget at veldig små lån kunne utgjøre en stor forskjell for en fattig persons evne til å overleve.
Hans første utlån var på 27 dollar fra sin egen lomme som han lånte ut til kvinner i landsbyen Jobra – i nærheten av universitetet i Chittagong – som produserte møbler av bambus. De solgte produktene tilbake til låneinstitusjoner for å betale lånene de hadde tatt opp for å kjøpe bambusen. Med en netto profitt på 5 bangladeshiske taka (0,02 dollar) klarte ikke kvinnene å opparbeide seg en inntekt å leve av for seg og sine familier. Tradisjonelle banker var heller ikke interessert i å låne ut små beløp til fattige folk som var ansett som dårlige tilbakebetalere.
Priser
I tillegg har professor Yunus blitt tildelt 27 æresgrader (alle med unntak av én er doktorgrader) og 15 spesialpriser. Grameen Banks webside har en liste over prisene Professor Muhammand Yunus har mottatt.
Arthur Russell
Arthur Russell (født 13. mars 1886, død 23. august 1972) var en britisk friidrettsutøver.
I årene 1904–1906 ble Russell britisk mester i hinderløp tre ganger på rad. Under OL 1908 i London ble hinderløpet arrangert over 3200 meter, omtrent tilsvarende 2 miles, distansen som vanligvis ble løpt i Storbritannia. I sitt forsøksheat var han en av bare to løpere som kom til mål. Finalen vant han med et forsprang på knappe to meter foran landsmannen Archie Robertson.
Alaska Airlines
Alaska Airlines er et amerikansk flyselskap med opprinnelser, som navnet tilsier, i Alaska.
Selskapet ble opprettet i 1932 av Mac McGee som startet en rute mellom Anchorage og Bristol Bay. Etter flere fusjoner og navneendringer fikk selskapet sitt nåværende navn i 1944. I 1981 ble datterselskapet Horizon Air opprettet for å fly til mindre destinasjoner i Washington, Oregon, Idaho og Montana.
Alaska Airlines har fått gode karakterer fra tidsskrifter som Travel+Leisure og Condé Nast Traveler på grunn av gode tjenester. 31. januar 2000 fikk imidlertid selskapets renommé en knekk da et MD-80 fly som fløy Alaska Airlines rute 261 på vei fra Puerto Vallarta til San Francisco styrtet i havet nær Los Angeles med tap av 88 menneskeliv. Årsaken var sviktende vedlikeholdsrutiner av en justeringsskrue som førte til en fatal feil i stabilisatoren i halepartiet. Ulykken førte til en kraftig skjerping av vedlikeholdet av flyene.
Flåten til Alaska Airlines består for det meste av Boeing 737.
Selskapet har stadig et omfattende rutenettverk i Alaska og lufthavnen i Anchorage er en viktig base. En stor del av trafikken er imidlertid andre steder i landet, mest på vestkysten i USA. Andre hovedflyplasser er i Seattle og Portland og Los Angeles. Rutenettverket har også transkontinentale ruter til byer på østkysten.
Oppkjøp av Virgin America
Alaska Air Group kunngjorde i mars 2017 at de vil kjøpe opp Virgin America og ta over operasjonen og flyene til Virgin America.
Zdzisław Krzyszkowiak
Zdzisław Ludwik Krzyszkowiak (født 3. august 1929 i Wielichowo, død 23. mars 2003 i Warszawa) var en polsk friidrettsutøver. Hans største bedrift var seieren på 3000 meter hinder under OL 1960.
Krzyszkowiak gjorde seg først bemerket da han tok bronse på 3000 meter hinder under OL 1956 i Melbourne, bare slått av briten Chris Brasher og nordmannen Ernst «Kruska» Larsen. Under EM 1958 i Stockholm etablerte han seg i europatoppen på langdistansene, og vant både 5000 og 10 000 meter.
Våren 1960 satte Krzyszkowiak ny verdensrekord på 3000 meter hinder med tiden 8.31,4. To måneder senere, under OL 1960 i Roma, ble han nummer sju på 10 000 meter. Han kom langt sterkere tilbake i hinderløpet, der han vant gull.
Israa Abdel Fattah
Israa Abdel Fattah (født i 1978) er en egyptisk aktivist og blogger på internett.
Esraa lagde en gruppe på Facebook for å støtte arbeiderne i El-Mahalla El-Kubra, en industriby, som planla en større streik. Denne gruppen ble etter hvert en populær politisk bevegelse som spredte seg over store deler av Egypt. Esraa ble arrestert av de egyptiske sikkerhetsstyrkene i 2008, da hadde hun blitt telefonavlyttet og fått hacket e-postene sin i flere år. Etter to uker i fengsel ble Esraa løslatt og hun gjorde en kort offentlig uttalelse der hun uttaler at hun skal slutte med politisk aktivisme for godt. Esraa Abdel Fattah dukket igjen i løpet av januar 2011 under de landsomfattende protestene i Egypt som gjorde slutt på president Hosni Mubarak og hans regime. Essra var for det meste aktiv på internett, men hun var også å se på forskjellige TV-kanaler der hun oppdaterte omverdenen med de siste nyhetene relatert til den egyptiske opposisjonen.
Carl Walther Sportwaffen
Carl Walther GmbH Sportwaffen (tidligere Walther Waffenfabrik) er en tysk våpenfabrikant.
I mer enn 100 år har Walther gjort store gjennombrudd i utviklingen av pistoler. Mange av bedriftens pistoler har blitt legendariske, blant annet PPK og P99, som begge er favorittvåpnene til den fiktive agenten James Bond og vår egen mesterdetektiv Knut Gribb. Walther produserer både våpen for sport og militære formål, med hovedvekt på teknisk avanserte produkter for sportsskytteren.
Havbunnslogging
Havbunnslogging er en teknikk for kartlegging av hydrokarboner under havbunnen på kontinentalsokkelen. Den foregår ved hjelp av elektromagnetisk teknologi (EM-teknologi) og gjør bruk av en spesiell type elektromagnetisk stråling med lav frekvens og høy energi.
EM-bølgene som brukes til havbunnslogging i Nordsjøen har lave frekvenser (typisk 0,1 til 10 Hz) og høy energi, gjerne flere tusen ampere over antenner som kan være 100 til 200 meter lange.
Seismiske undersøkelser
Oljeleting ved hjelp av seismiske undersøkelser foregår ved at man sender kraftige lydbølger ned i grunnen, og så blir ekkoet av lydbølger som kommer tilbake registrert og brukt til å danne et bilde av forholdene i dypet. Seismiske undersøkelser kan brukes til å finne reservoarer, men ikke til å skjelne mellom olje- og vannreservoarer. Tidligere måtte oljeselskapene derfor bore brønner ned i reservoaret for å bli sikre på om det inneholdt vann eller olje.
EM supplerer seismikken
I dag kan oljeselskapene bruke EM i tillegg til seismikk, og dermed få et mye sikrere estimat på om strukturen inneholder hydrokarboner. Den elektromagnetiske teknologien er svært fintfølende, og gjør det billigere og mer effektivt å lete etter og utvinne olje og gass.
Havbunnslogging og oljeleting ved hjelp av EM foregår ved at et skip tauer en sender like over havbunnen. De kraftige elektromagnetiske bølgene som sendes ut forplanter seg gjennom sjøvannet, videre ned i havbunnen, ned i reservoaret, gjennom reservoaret, opp gjennom havbunnen igjen, og inn i et nett av mottakerantenner som er lagt ut på sjøbunnen.
Elektromagnetiske bølger brer seg ulikt gjennom olje/gass og andre medier, og retursignalene kan derfor brukes til å lage et bilde av undergrunnen med eventuelle reservoarer som øker sannsynligheten for å gjøre funn.
BK
BK, Bk, bK og bk er en forkortelse som kan vise til:
European Cup Winter Throwing 2015
European Cup Winter Throwing 2015 ble arrangert 14. og 15. mars 2015, på Estádio Municipal i Leiria i Portugal. Dette var den 15. utgaven av European Winter Throwing Cup som ble arrangert. Arrangør var European Athletic Association og Federação Portuguesa de Atletismo.
Gary Mounfield
Gary Mounfield (født 16. november 1962), bedre kjent som Mani, er en engelsk bassist. Han har spilt i det skotske alternativ-rockbandet Primal Scream siden 1996. Før han ble med Primal Scream var han bassist i The Stone Roses fra 1987 til bandet ble oppløst i 1996. Han var også med på The Stone Roses' gjenforening fra 2012 til 2017.
Arkeologiåret 1993
Arkeologiåret 1993 er en oversikt over blant annet utgravninger, fødte og avdøde personer med tilknytning til arkeologi i 1993.
Alojz Sokol
Alajos Szokolyi (født 19. juni 1871, død 9. september 1932) var en ungarsk friidrettsutøver som deltok i de første moderne olympiske leker 1896 i Athen.
Szokolyi kom på delt tredjeplass i finalen på 100 meter med tiden 12,6 i OL 1896 i Athen sammen med amerikaneren Francis Lane. Thomas Burke fra USA vant og ble olympisk mester med tiden 12,0 foran Fritz Hoffmann fra Tyskland.
Szokolyi deltok også i trestegskonkurransen, han kom fjerdeplass med et hopp på 11,26.
Chittagong
Chittagong (Bengali: চট্টগ্রাম, Chôţţogram) er den største havnebyen og den nest største byen i Bangladesh. Den ligger i den sørøstlige del av landet nær Myanmar (Burma). Byen var bygget på breddene til Karnaphuli-elven, som renner ut i Bengalbukta like ved. Chittagong har en befolkning på over 6 millioner og den fortsetter å vokse. Den er kjent som en av de reneste byene i Bangladesh.
Ettersom den er den største havnebyen i Bangladesh er byen base for nesten all import og eksport i landet, noe som gjør at den tiltrekker seg mange internasjonale investorer. Havnen er også godt utviklet for å ta imot varer. Byen er senter for handel og produksjon i Bangladesh. Den er hjemsted for landets største foretak og har mange fabrikker. Her fikk fredsprisvinner Muhammad Yunus også ideene som førte til opprettelsen av Grameen Bank, som fikk Nobels fredspris 2006. Bankens hovedkontor ligger i hovedstaden Dhaka.
Chittagong er en skoleby med mange ulike utdanningsinstitusjoner. NORAD har bidratt sterkt til maritim utdannelse med avansert utstyr til et marineakademi i Chittagong.
Furusvingen (Tønsberg)
Furusvingen (3-15, 4-18) er en 315 meter lang blindvei i Tønsberg. Den går fra Markveien og ender med en forbindelse til Stenmalveien for fotgjengere og syklister.
Machang
Machang kan vise til:
Amberg
Amberg er en by i Oberpfalz i den tyske delstaten Bayern, og ligger rundt 60 km øst for Nürnberg, ikke langt fra grensen til Tsjekkia. Gamlebyen i Amberg er blant de best bevarte middelalderbyene i Europa.
Byen har et areal på 50,04 km², og  har 41 592innbyggere (2013).
Hans Bille
Hans Bille (født 31. mai 1880 på Jeløy ved Moss, død 30. mai 1952) var en norsk skuespiller kjent fra teatret og filmen.
Biografi
Hans Bille debuterte 16 år gammel i 1896 og var knyttet til Centralteatret en tid. Han kom til det nystartede Trondhjem Teater 1911 der han ble sceneinstruktør 1919. Etter en tid som teatersjef 1923-24 gikk teateret inn i 1926. Senere var han ved Mayol-teatret og Casino Teater. Han hadde startet egen turne i 1919 som virket i flere år. I perioden 1935-36 var han ved Søilen teater, dernest 1937-39 ved Det Nye Teater før han gikk til Bergen og var ved Den Nationale Scene 1939-46. Siden 1939 var han også i en rekke godtselgende norske spillefilmer. Etter den andre verdenskrig var han stort sett ved Det Nye Teater og en del i Radioteatret.
Ummagumma
Ummagumma er et dobbeltalbum av Pink Floyd, som inneholder én LP/CD med konsertopptak og én LP/CD med studioinnspillinger.
Albumet ble lansert 25. oktober 1969 i Storbritannia/Europa og en måned senere i USA. Det nådde 5.-plass på de britiske hitlistene og 74.-plass på de amerikanske hitlistene.
Bakgrunn
Konsertalbumet inneholder fire av bandets mest populære låter på den tiden. «Careful With That Axe, Eugene» var i mange år en av bandets konsertfavoritter og var den eneste låten fra 1960-årene som også ble fremført på konserter mot slutten av 1970-årene. Dette albumets versjon av «Astronomy Domine», som opprinnelig ble utgitt på The Piper at the Gates of Dawn (1967), er den første utgivelsen av en Syd Barrett-låt der Barrett ikke medvirker selv.
Studiodelen er noe av det mest eksperimentelle og særeste Pink Floyd har utgitt. Alle bandmedlemmene fikk tildelt en halv LP-side hver der de kunne gjøre det de ville. Richard Wrights firedelte «Sysyphus» er jazzinspirert keyboardbasert musikk. Den inneholder også et lite utdrag fra salmen «Glade jul». Roger Waters' to bidrag spenner fra den stemningsfulle «Grantchester Meadows» til den psykedeliske «Several Species of Small Furry Animals Gathered Together in a Cave and Grooving with a Pict», der Waters utelukkende bruker sin egen stemme innspilt i forskjellige hastigheter og tromming på sin egen kropp som instrumenter. David Gilmours «The Narrow Way» er tredelt. I den siste delen viser Gilmour for første gang at han er komfortabel med langt flere instrumenter enn bare gitar. Poenget med studioalbumet var at bandmedlemmene skulle spille alle instrumenter selv i de delene de fremførte, men Nick Mason fikk hjelp av sin daværende kone Lindy til å spille fløyte i den tredelte «Grand Vizier's Party». Forøvrig består den av trommer, perkusjon og lydeffekter innspilt av Mason.
Ummagumma og dets konsept har i ettertid blitt kraftig kritisert av bandmedlemmene selv. David Gilmour har omtalt prosjektet som ren desperasjon, mens Nick Mason mener albumet beviste at bandet var mye bedre sammen enn hver for seg.
Kassettutgave (Storbritannia/Europa)
Kassettutgaven hadde en annerledes sporliste fra LP-utgaven. I stedet for å være et dobbeltalbum, bestod kassettutgaven av én enkelt kassett. I tillegg var rekkefølgen på sangene stokket om, slik at det ikke var noe skille mellom konsert- og studiodelene av albumet.
Kassettutgave (USA)
Den amerikanske kassettutgaven skilte seg fra både den europeiske kassettutgaven og den opprinnelige LP-en. Med unntak av «Astronomy Domine» ble konsertdelen av albumet utelatt. Samtidig skilte rekkefølgen på sangene fra studioalbumet seg noe fra de andre utgavene:
Stamatios Nikolopoulos
Stamatios Nikolopoulos (gresk: Σταμάτιος Νικολόπουλος] var en gresk syklist som deltok i de første moderne olympiske lekene i Athen i 1896.
Nikolopoulos kom på andreplass i sykling både på 333 meter og 2 kilometer sprint på bane under OL 1896 i Athen. Begge gangene bak Paul Masson fra Frankrike.
BL
BL, Bl, bL og bl kan bety:
BM
BM, Bm, bM og bm kan bety:
Nancy (navn)
Nancy er en opprinnelig engelsk kjæleform av kvinnenavnet Anne. Navnet på den franske byen Nancy er ikke etymologisk relatert.
Utbredelse
Nancy var et populært navn i USA på begynnelsen av 1800-tallet og igjen fra 1930-årene til 1960-årene.
Nancy var et populært navn i England på begynnelsen av 1900-tallet.
Kjente personer med navnet
Personene i listen er ordnet kronologisk etter fødselsår.
Binghamton
Binghamton er en by i den amerikanske delstaten New York i USA med et areal på 28,6 kvadratkilometer. Ved folketellingen i 2010 hadde byen 47 376 innbyggere. Byen ligger ca. 90 km sør for Syracuse ca. 10 km nord for grensen til delstaten Pennsylvania.
Binghamton er fylkeshovedstad i Broome County.
Viktige bedrifter i byen er IBM, Lockheed-Martin, BAE Systems og L-3 Communications – alle innen høyteknologisektoren.
State University of New York har en campus i Binghamton; det opererer relativt selvestendig og er best kjent under navnet Bingham University.
Greater Binghamton Airport betjener byen.
Byen er kjent for «The Binghamton burning», et bokbål av tegneserier som ble anordnet ved St. Patrick's School den 10. desember 1948.
White Ladder
White Ladder er det fjerde musikkalbumet fra David Gray, utgitt i 1998. Babylon, Please Forgive Me, This Year's Love, Sail Away og Say Hello, Wave Goodbye ble gitt ut som singler i perioden 1999–2001.
Bel Canto (band)
Bel Canto er en musikkgruppe fra Tromsø.
Bel Canto ble startet i 1985 av Nils Johansen, Anneli Drecker og Geir Jenssen. Gruppen dro ut av landet for å få platekontrakt og fikk napp hos belgiske Crammed Discs. De første utgivelsene kom ut med bandnavnet Bel Kanto i Norge for å unngå sammenblanding med koret Bel Canto. Gruppen samarbeidet blant andre med Erik Meyn på låta «Kiss of spring».
Gruppen var en av de første i Norge til å benytte datamaskiner som et hovedelement i musikken, både i studio og på konserter. Nils Johansen kjøpte det engelske datamaskinbaserte UMI-systemet fra (det nå nedlagte) firmaet Umusic i London, det samme komposisjonsverktøy som Vince Clarke (Depeche Mode, Yazoo, Erasure) og mange andre kjente engelske musikere på åttitallet brukte. Geir Jenssen ble den første i Norge som brukte systemet Yamaha CX 5 live, og Bel Canto fortsatte å være svært oppdatert på teknologi. Senere innførte Bel Canto andre musikalske elementer i musikken, først og fremst på grunn av multiinstrumentalisten Nils Johansen, som spiller bass, gitar, fløyte, mandolin og en rekke andre instrumenter, ved siden av å ha hatt fiolin som hovedinstrument fra han var barn.
Geir Jenssen forlot bandet forut for Shimmering, Warm & Bright og er blant annet kjent for solo-prosjektene Bleep og Biosphere.
For albumet Shimmering, Warm & Bright vant bandet Spellemannprisen 1992 i klassen pop. For Magic Box vant de klassene gruppe og dance/techno under Spellemannprisen 1996.
Bel Canto eksisterer fortsatt med Anneli Drecker og Nils Johansen som faste medlemmer og med perkusjonisten Andreas Eriksen som et tredje medlem. Både Anneli Drecker og Nils Johansen arbeider med musikkprosjekter ved siden av Bel Canto; Drecker med stadige soloprosjekter og samarbeid med andre artister og kunstinstitusjoner (teater/film) og Nils Johansen gjennom sitt medlemskap i gruppen Vajas.
Liste over kommuner i delstaten Baja California Sur
Den meksikanske delstaten Baja California Sur består av 5 kommuner (municipios):
BN
BN, Bn, bN og bn kan bety:
Hind Rostom
Hind Rostom (født 11. november 1929 i Alexandria i Egypt, død 8. august 2011) var en anerkjent egyptisk skuespiller.
Rostom begynte sin karriere som skuespiller i en alder av seksten år med filmen Azhaar wa Ashwak (Blomster og torner). Hennes første virkelige suksess som skuespiller kom i 1955, da den berømte egyptiske regissøren Hassan Al Imam tilbød henne en rolle i sin neste film Banat el lail (Women of the Night). Hennes mest kjente filmer er blant annet Ibn Hamidu fra 1957 og Youssef Chahines Bab El Hadid fra 1958. Rostom bestemte seg for å avslutte skuespillerkarrieren i 1979 fordi hun ønsket at publikum å huske henne fra da hun var på sitt beste. Hind Rostom avslo et tilbud på én million egyptiske pund for sin biografi i slutten av desember 2002. Tilbudet ble gitt av en av en egyptisk satellittkanal som ville skildre livet hennes som en dramaserie.
Ali al-Habsi
Ali Abdullah Harib Al-Habsi (født 30. desember 1981) er en omansk fotballspiller som fra 30. juni 2020 er klubbløs. Han er også målvakt på.
Al-Habsi var Lyns førstekeeper i Tippeligaen 2005. Han ble solgt til Bolton i en noe kontroversiell overgang, og ble Boltonspiller i 2006. al-Habsi er en svært god målvakt, av mange regnet som Tippeligaens beste de årene han spilte i Norge. Al-Habsi fikk Kniksen-prisen for årets målvakt i 2004. Han har en meget god rekkevidde og feltarbeid.
I desember 2008 signerte al-Habsi en ny langtidskontrakt med Bolton fram til 2013, men i juli 2011 signerte han en ny kontrakt med Wigan Athletic FC.
Janne
Janne er et norsk og dansk kvinnenavn dannet som en kortform av Johanne, den danske og norske formen av Johanna, som har opprinnelse i greske Ioannes og hebraiske Jochanan, «Gud er nådig».
Janne er også et finsk og svensk mannsnavn. Det er den finske formen av Johannes, og også en svensk kjæleform av Jan eller Johan, som begge er former av Johannes.
Kjente personer med navnet
Personene i listene er ordnet kronologisk etter fødselsår.
Luger
Parabellum-Pistole er en tysk halvautomatisk pistol, best kjent utenfor Tyskland som Luger, etter designeren. Våpenet ble tatt opp av det tyske forsvar som standardvåpen i 1908 som Pistole 08. Våpenet opererer etter «kort-rekyl»-prinsippet og har en karakteristisk utforming med et «kne» som slår opp ved omlading. Navnet fikk den etter det latinske sitatet: Si vis pacem, para bellum («Forbered deg på krig om du ønsker fred»).
Historie
Lugeren er en videreutvikling av Hugo Borchardts pistol C93. Begge har det karakteristiske «kneet» som slår opp under rekylen. Denne mekanismen ble først patentert av Maxim til bruk i maskingevær. I Maxims løsning slo kneet ned etter skuddløning. Lugeren var en videreutvikling av C93 det skjeftet ble vinklet markant bakover og rekylfjæra flyttet inn i skjeftet.
Den ble konstruert av Georg Luger ved Deutsche Waffen und Munitionsfabriken og introdusert i 1898. Pistolen har blitt produsert med strenge kvalitetsstandarder, og dette har gitt pistolene lang tjenestetid. 9 x 19 mm Parabellum er standard kaliber, men den ble produsert opprinnelig i 7,65 x 21 mm Luger, som også ble levert til andre land (Finland og Sveits). I dag er Lugerpistolene populære samlerobjekter.
Tjeneste
I 1908 ble Lugeren gjort til standardpistol i det tyske forsvar som Pistole 08 (etter årstallet) og forble i tysk tjeneste frem til 1942 da den ble byttet ut med Pistole 38 (Walther P38). Dette var primært fordi Lugeren var dyr i produksjon og at den har lav terskel for hvor mye støv og skitt den tåler før den slutter å fungere, noe som gjør den lite egnet i feltoperasjoner. Men den ble allikevel brukt frem til andre verdenskrigs slutt grunnet mangler på håndvåpen.
Lugerpistolene var i mindre utstrakt bruk i den norske hæren mellom 1945 og 1987, og finnes fremdeles på enkelte av forsvarets lagre.
Ble approbert som standard pistol i det sveitsiske forsvar i 1900, i 7,65 mm
I 1923 approberte Finland Lugerpistolen i 7,65 mm og 4 toms løp som standard militærvåpen. De kjøpte ca. 8 000 pistoler mellom 1923 og 1935
Produsenter
Pistolen ble produsert ved en rekke fabrikker:
Modeller
Lugeren ble laget i flere modeller:
Cessna T-37 Tweet
Cessna T-37 Tweet er et amerikansk to-seters treningsfly utviklet av Cessna Aircraft Company etter en spesifikasjon utformet av det amerikanske flyvåpenet for et jetdrevet treningsfly som kunne brukes på alle nivåer av utdannelsen. Prototypen XT-37 fløy første gang 12. oktober 1954 og flyet kom i operativ tjeneste i 1957. T-37 er ikke lenger i bruk av det amerikanske flyvåpenet, da de siste syv flyene ble tatt ut av tjeneste ved en seremoni på Sheppard Air Force Base i juli 2009.
Chris Brasher
Christopher William «Chris» Brasher (født 21. august 1928 i Georgetown i Guyana, død 28. februar 2003 i Chaddleworth, Berkshire) var en britisk friidrettsutøver.
To år senere, under OL 1956 i Melbourne, vant Brasher noe overraskende 3000 meter hinder på tiden 8.41,2. Først ble Brasher diskvalifisert fordi han angivelig hadde hindret nordmannen Ernst Larsen, men «Kruska-Larsen» forklarte juryen at han ikke følte han hadde blitt hindret, og diskvalifiseringen ble opphevet.
Etter studiene arbeidet han som journalist. Han var sportsreporter for avisen The Observer og TV-kanalen BBC.
Chris Brasher var gift med tennisspilleren Shirley Bloomer, som vant French Open i 1957.
Michael Walzer
En av de mer kjente bøkene til Walzer er Just and Unjust Wars: A Moral Argument with Historical Illustrations fra 1977.
Lost Songs 95-98
Lost Songs 95-98 er det femte musikkalbumet fra David Gray, utgitt i 2001. Albumet består av uutgitte sanger Gray skrev mellom 1995 og 1998. Innspillingene ble gjort i løpet av ni dager fra 20. oktober til 29. oktober 1999.
Sporliste
Alle sangene er skrevet av David Gray.
Hans Johansson
Hans Johansson (født 7. august 1964) er en svensk tidligere fotballspiller. Johansson, som var spiss, spilte tre kamper for Malmö FF i Allsvenskan i 1988.
Oddvar Indergård
Oddvar Indergård (født 10. november 1957) er en norsk forretningsmann og lokalpolitiker. Han var ordfører i Agdenes kommune i Trøndelag fra 1995 til 2019. Senterpartiet hadde hatt ordføreren i Agdenes sammenhengende siden kommunesammenslåingen i 1964 da Indregård ble ordfører for Høyre i 1995. Fra valget i 1999 har han vært valgt på Felleslista for bygdeutvikling. Før han ble ordfører, var Indergård daglig leder i et lastebilfirma og medeier i et settefiskanlegg. Han var per 1. august 2019 Norges lengstsittende ordfører.
Messier 3
Messier 3 (også kjent som M3 eller NGC 5272) er en kulehop i stjernebildet Jakthundene. Det ble oppdaget av Charles Messier i 1764, og William Herschel oppløste stjernene i den i 1784. Denne hopen er en av de største og lyssterkeste, og består av omtrent 500 000 stjerner. Den befinner seg 33 900 lysår fra jorda. M3 har en tilsynelatende størrelsesklasse på 6,2 og er dermed synlig med det blotte øye under mørke forhold. Fra et mellomstort teleskop er hopen fullstendig definert.
Dipluridae
Dipluridae er en gruppe (familie) av edderkopper som tilhører den forholdsvis primitive gruppen Mygalomorphae. Denne familien mangler i Europa.
Utseende
Ganske små til middelsstore (3-15 mm) edderkopper, blant de minste av de mygalomorfe edderkoppene. De er forholdsvis slankbygde med lange bein og kan være ganske fargerike. De kan kjennes på at den fremre delen av forkroppen ikke er hevet over den bakre delen, at hannen mangler et rasplignende organ på chelicerene som de fleste andre mygalomorfer har, og at det ytterste paret av spinnvorter er svært lange. Disse er tre-leddete og gjerne nesten så lange som resten av bakkroppen.
Levevis
Dipluridae lever gjerne i silkekledte ganger i jorda, i barksprekker på trær, under stokker og mellom løvstrø. Noen steder kan de være svært tallrike i veiskjæringer eller lignende. De bygger gjerne litt rotete, traktformede nett.
Phnom Krom
Phnom Krom (khmer: ប្រាសាទភ្នំក្រោម) er et fjelltempel i Angkor i Kambodsja. Tempelet ble bygd på slutten av det 9. århundre, under kong Yasovarman (889 AD-910). Det ligger 12 kilometer sørvest for Siem Reap og er en hinduistisk helligdom viet til Shiva, Vishnu og Brahma.
Dipluridae
Giftige arter
Noen svært giftige arter, deriblant den fryktede, australske Atrax robustus, ble tidligere regnet til Dipluridae, men er nå overført til familien Hexathelidae. Ingen av de artene som nå blir plassert i denne familien, er regnet som farlige, men de større artene bør nok behandles med respekt.
Utbredelse
Dette er en tropisk familie som er utbredt nesten over hele verden i tropene.
Phnom Krom
Phnom Krom er den sørligste av tre fjelltempler bygget i Angkorregionen av kong Yasovarman. De to andre er Phnom Bakheng og Phnom Bok.
Åsen der Phnom Krom står er veldig steinete; lokale legender sier at bergartene ble eksponert av apegeneralen Hanuman under jakten på medisin i Ramayanaeposet. Området utenfor tempelet ved vestporten gir en spektakulær utsikt over Tonle Sap-sjøen.
The EP’s 1992–1994
The EP's 1992-1994 er et samlealbum fra David Gray, utgitt 10. juli 2001.
Peeter Kümmel
Peeter Kümmel (født 11. april 1982 i Tartu) er en estisk langrennsløper. Han bor i skistedet Otepää og representerer skiklubben Tartu Skiclub. Han har sin styrke i sprint.
Kümmel debuterte i verdenscupen den 12. januar 2003 på 30 km klassisk, fellesstart på hjemmebane i Otepää. Hittil har han ikke tatt verdenscuppoeng i distanserenn, men han har tre topp-ti plasseringer i sprint. I tillegg har han en tiendeplass på sprinten i Verdenscupfinalen i langrenn 2008/09.
Han deltok på sprinten i OL i Torino i 2006, og ble nummer 38. I VM i Sapporo i 2007 tok han åttendeplass på sprintstafetten sammen med Priit Narusk. Kümmels beste sesong i verdenscupen sammenlagt var i sesongen 2007/08, da han ble nummer 25 i sprintcupen og nummer 51 i sammenlagtverdenscupen. Hans beste resultat i verdenscupen er en femteplass fra sprinten i Otepää fra samme sesong. I VM i Liberec i 2009 fikk han sitt beste individuelle resultat i VM-sammenheng, en 25.-plass på sprinten.
Sti
En sti er et smalt oppgått tråkk i terrenget.
Enkelte stier er så gamle at de må antas å ha vært oldtidsveier.
Stien er ofte korteste og alltid letteste vei mellom to steder. Slyngene på stien er for å gi best mulig fotfeste og minst mulig gåing i vann og steinur. Noen steder er der ryddet for å gi plass og farbarhet for hest med kløv. Andre steder har en lagt inn stein til fotfeste. På noen stier kan bare folk og geiter ferdes (geitesti). I bekker ligger enten steiner til å stige på, eller så har man lagt en klopp av to-tre trestammer. Det kan også finnes bekkekryssinger med vad, der stien da er lagt slik at den passerer bekken på et grunt sted. Langs innmark var stien oftest på utsiden av gjerdet. Turskiløyper vil ofte følge stienes traseer.
Store og velbrukte stier mellom landsdelene ble kalt sleper (jf. Nordmannsslepa fra Vestlandet over Hardangervidda til Numedalsområdet.) Disse er så etablerte at de kan sees fra fly når sola står i riktig vinkel.
Habbo
Habbo (også kjent som Habbo Hotel) er et virtuelt samfunn på Internett, primært brukt av tenåringer og barn. Samfunnet, som eies og vedlikeholdes av det finske multimediaselskapet Sulake Corporation, kombinerer praterom og flerspiller-nettspill. Samfunnets brukere bestemmer selv sine figurers navn, holdninger og formue, og kan i begrenset omfang selv forme figurenes utseende, farver og klær. Habbo Hotel er for det meste for tenåringer, og hadde en aldersgrense (i Norge) på tretten år. Men Habbo Hotel blir også brukt av barn under tretten år. Enhver under atten år må ha tillatelse fra foresatte for å spille dette spillet, på grunn av faren for nettmobbing og storforbruk av penger.
Den norske utgaven av nettsamfunnet ble stengt 29. april 2015.
Historie
Den opprinnelige ideen bak Habbo Hotel var et lite prosjekt av to finske menn, Sampo Karjalainen og Aapo Kyrölä, som skulle promotere et rockeband kalt Mobiles. Karjalainen og Kyrölä startet et samarbeid med PR-byrået Taivas for å utvikle det som skulle resultere i Hotelli Kultakala («Hotel Gullfisk») og ble lansert i Finland i august 2000. Etter suksess med det første hotellet, ble et nytt hotell åpnet i Storbritannia. To nye virtuelle samfunn ble lansert i 2001 og fire nye i 2003. Samtidig ble den tekniske plattformen bygget om og konseptet gjort enklere og mer brukervennlig.
I løpet av 2004 vokste brukerbasen av Habbo, og på slutten av 2004 var det seksten onlinesamfunn spredt over hele verden og Sulake hadde over 160 ansatte. I 2005 og 2006 styrket Habbo sin tilstedeværelse, og per 2010 var det lokalisert Habbosamfunn i 31 land på fem kontinenter.
Sulake lanserte 29. juni 2004 Habbohotel Norge som i (2008) hadde over 200,000 aktive brukere hver måned, og ca. 2000 til 3000 pålogget hver dag.
I 2007 ble Norges, Sveriges og Danmarks kontorer slått sammen. Det kom en ny «hotellsjef» til det norske Habbo Hotel. Sommeren 2008 hadde Habbo Hotel 100 millioner brukere og omkring syv millioner aktive brukere månedlig. I 2009 rapporterte Afteposten om at en rekke norske foreldre hadde reist refusjonskrav mot Habbo etter at deres barn hadde tapt store pengesummer til selaskapet via mobilen.
Den 29. april 2015 ble de norske, svenske og danske adressene lagt ned, og fra 27. januar 2015 kunne man verken registrere seg eller kjøpe penger i nettspillet.
Hotellet
For å kunne benytte Habbo Hotel, skal man først lage en 'avatar'. Det foregår ved at man velger et Habbo-navn og et motto, og deretter har man muligheten for å velge klær, sko, hår og kulør. Når brukeren er ferdig med å registrere seg, transporteres han/hun til en sjekk inn/hotel view-skjerm. Brukeren kan redigere sin avatar senere.
Det finnes to typer rom i hotellet:
En navigator tillater habboene å velge i mellom fellesrom eller gjesteværelser. Navigatoren inneholder også en liste over brukerens egne rom, favorittrom og en liste over hvor mange brukere som er i hvert av hotellets rom. Navigatoren har også en søkefunksjon som gjør det mulig for brukeren å søke på andre rom.
De kjente rollespilltypene er
Kontroverser
Habbo har vært et omstridt konsept både i Finland og i Norge. Dette har blant annet gått ut på at Habbo ikke sjekker alderen til spillerne, men likevel lar dem kjøpe mynter via telefon. Det er også flere eksempler på at små barn har handlet mynter med «lånte» kredittkort. Habbo hevder at det er lagt inn sperrer i systemet som skal hindre overforbruk, men det er eksempler på at barn har brukt opp mot 500 kr. to ganger i uken med kort, 250 kroner bare via telefontjenester. Habbo USA og andre hoteller har blitt et mål for flere grupper på Internett som driver trolling, mest fremtredende av Anonymous og Patriotic Nigras.
I 2012 ble chattefunksjonen i spillet stengt ned i en midlertidig periode etter at britiske Channel 4 News avdekket at pedofile brukte spillet til å få kontakt med mindreårige. Nyhetskanalen publiserte utklipp fra samtaler i spillet som omhandlet grove seksuelle temaer, brukere lagde også virtuelle bordeller og strippeklubber. Sulake fikk masse kritikk siden administratorene i spillet hadde latt dette eksistere i mange år uten å ta affære. Som et resultat av skandalen, trakk en av Sulake sine største investorer seg ut av selskapet.
Offisielle fansider
Det finnes fansider til Habbo Hotel. Disse fansidene konkurrerer alle om å bli «offisiell». Når en fanside blir offisiell, vil det være lovlig å reklamere for fansiden på hotellet, og i hotellets forumer. «Uoffisielle» fansider har ikke lov å reklamere over hotellet. En offisiell fanside merker seg med et skilt som den kan ha på sin «Habbo Home» og bruke inne på selve hotellet. Kun offisielle fansider og to av eierne har lov å bruke skiltet. Siste offisiell fanside var HabboNordic.no.
Habbo Norge hatt et stort fansidesamfunn, mesteparten av den offisielle konkurransen som ble avholdt på hotellet har vært basert på de mest populære offisielle fansittene. Hver helg i bestemte perioder ville Habbo Norge være vertskap for store konkurranser som ble holdt i samarbeid med offisielle fansider; Brukere kunne vinne premier som skilt og møbler. Dette ga de offisielle fansidene mer aktivitet. I visse perioder ville alle fansideslag ha nesten mer aktivitet enn selve hotellet. En av pikselkunstene Habbo Norge ville bruke under fanside-baserte konkurranser
Her er listen over alle de offisielle fansider og deres eiere;
Siste tid på Habbo Norge
Etter å ha vært et norsk samfunn i 11 år annonserte Habbo Norge i januar 2015 at hotellet skulle legge ned 29. april 2015.
Alle medlemmene ble lovet 6 måneder med Habbo Club (HC) og Builders Club hvis de velger å fortsette på et annet hotell. Et skilt ble også gitt ut til norske medlemmer på Habbo.com 14. mai 2015 av HabboNordic.no (Siste offisiell fanside for Habbo Norge).
Det har totalt vært 37 ansatte og 43 moderatorer som jobbet for Habbo Norge opp gjennom årene.
Liste over hoteller
Det er for øyeblikket 9 nettsteder i drift, med så mange som 12 hoteller fram til 29. april 2015. Etter denne datoen ble norske, danske og svenske hotellene stengt og slettet for godt.
I’ll Follow the Sun
«I'll Follow the Sun» er en sang av The Beatles, utgitt som singel i Norge august 1965. Den er en melankolsk ballade sunget av Paul McCartney, som også skrev sangen. Sangen er kreditert Lennon/McCartney.
Sangen ble først gitt ut på albumet Beatles for Sale i 1964, og i Norge ble sangen gitt ut på singel hvor den holdt seg i én uke på Topp 10 på VG-lista i 1965. McCartney spilte for øvrig denne sangen under konsert på Olympia i Paris i 2007, og i Tel Aviv september 2008.
Prosjektil
Prosjektil er et legeme som skytes av et skytevåpen ved hjelp av kraft fra våpenet selv, som for eksempel pil, granat eller kule.
I begynnelsen ble det brukt steiner som prosjektiler i kanoner. Fra 1500-tallet laget man runde kuler av jern. Til gevær brukte man lenge runde kuler av bly, men etter hvert begynte man å rifle løpene til skytevåpnene for å øke presisjonen, og da gikk man over til sylinderformede prosjektiler, som man fremdeles bruker idag. Prosjektilene ble etter hvert for enkelhetens skyld satt i en hylse med krutt og tennhette, og vi fikk patroner.
Større prosjektiler utstyrt med sprengladning kalles granat.
Småkongerike
Et småkongerike er en uavhengig territoriell enhet som kun kontrollerer deler av en etnisk gruppe eller nasjons territorium. De var vanlige før dannelsen av moderne stater. Flere moderne stater er et resultat av en samling av disse småkongerikene – en rikssamling. Et eksempel på det er Norge som ble samlet av Harald Hårfagre ca. 872. De mange delene av Det tysk-romerske riket regnes ikke som småkongeriker, da de i noen grad var underlagt Den tysk-romerske keiseren og dermed ikke fullstendig uavhengige.
Småkongerike er en betegnelse brukt av historikere retrospektivt, ikke en betegnelse som ble brukt av statene selv. Lederne for disse statene ble heller ikke nødvendigvis kalt konger.
England
Hovedartikkel: Heptarkiet